CELEX: 32017R1551
Language: mt
Date: 2017-07-14 00:00:00
Title: Regolament Delegat tal-Kummissjoni (UE) 2017/1551 tal-14 ta' Lulju 2017 li jemenda l-Anness I tar-Regolament (UE) 2016/1076 tal-Parlament Ewropew u tal-Kunsill li japplika l-arranġamenti għal prodotti li joriġinaw f'ċerti stati li huma parti mill-Grupp ta' Stati Afrikani, tal-Karibew u tal-Paċifiku (AKP) previsti fi ftehimiet li jistabbilixxu, jew li jwasslu biex jiġu stabbiliti, ftehimiet ta' sħubija ekonomika

15.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 237/59
            
         REGOLAMENT DELEGAT TAL-KUMMISSJONI (UE) 2017/1551
   tal-14 ta' Lulju 2017
   li jemenda l-Anness I tar-Regolament (UE) 2016/1076 tal-Parlament Ewropew u tal-Kunsill li japplika l-arranġamenti għal prodotti li joriġinaw f'ċerti stati li huma parti mill-Grupp ta' Stati Afrikani, tal-Karibew u tal-Paċifiku (AKP) previsti fi ftehimiet li jistabbilixxu, jew li jwasslu biex jiġu stabbiliti, ftehimiet ta' sħubija ekonomika
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2016/1076 tal-Parlament Ewropew u tal-Kunsill tat-8 ta' Ġunju 2016 li japplika l-arranġamenti għal prodotti li joriġinaw f'ċerti Stati li huma parti mill-Grupp ta' Stati Afrikani, tal-Karibew u tal-Paċifiku (AKP) previsti fi ftehimiet li jistabbilixxu, jew li jwasslu biex jiġu stabbiliti, ftehimiet ta' sħubija ekonomika (1), u b'mod partikolari l-Artikolu 2(2) tiegħu,
   Billi:
   
               (1)
            
            
               Il-lista ta' pajjiżi benefiċjarji tal-arranġamenti tal-aċċess għas-suq tal-UE stabbiliti mir-Regolament (UE) 2016/1076 hija stabbilita bl-Anness I ta' dak ir-Regolament. Dan ir-Regolament jistabbilixxi wkoll proċedura għall-applikazzjoni mill-Unjoni Ewropea ta' miżuri ta' salvagwardja fir-rigward ta' prodotti li joriġinaw f'pajjiżi elenkati fl-Anness I.
            
         
               (2)
            
            
               Ir-Regolament (UE) 2016/1076 jagħti s-setgħa lill-Kummissjoni li tadotta atti delegati biex temenda l-Anness I ta' dan ir-Regolament sabiex iżżid l-istati mill-Grupp ta' Stati tal-AKP li kkonkludew negozjati dwar Ftehim ta' Sħubija Ekonomika (“FSE”) mal-Unjoni Ewropea.
            
         
               (3)
            
            
               L-Istati tal-FSE tal-Komunità għall-Iżvilupp tan-Nofsinhar tal-Afrika (“SADC”), l-Unjoni Ewropea u l-Istati Membri tagħha kkonkludew negozjati dwar Ftehim ta' Sħubija Ekonomika komprensiv fil-15 ta' Lulju 2014. L-Istati tal-FSE tal-SADC, l-Unjoni Ewropea u l-Istati Membri tagħha ffirmaw il-ftehim fl-10 ta' Ġunju 2016 (2).
            
         
               (4)
            
            
               Il-Lesoto rratifika l-FSE fis-16 ta' Settembru 2016.
            
         
               (5)
            
            
               Il-Mozambique rratifika l-FSE fit-28 ta' April 2017.
            
         
               (6)
            
            
               Il-Parlament Ewropew approva l-FSE fit-30 ta' Settembru 2016.
            
         
               (7)
            
            
               Bħala riżultat, l-FSE ilu applikat proviżorjament mill-10 ta' Ottubru 2016.
            
         
               (8)
            
            
               Konsegwentement, il-Lesoto u l-Mozambique jenħtieġu li jiġu inklużi wkoll fl-imsemmi Anness I sabiex tiġi ffaċilitata l-applikazzjoni sħiħa tal-FSE mill-UE,
            
         ADOTTAT DAN IR-REGOLAMENT:
   Artikolu 1
   Ir-Renju tal-Lesoto u r-Repubblika tal-Mozambique huma miżjuda fl-Anness I tar-Regolament (UE) 2016/1076.
   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta' Lulju 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 185, 8.7.2016, p. 1.
   
      (2)  Il-Ftehim ta' Sħubija Ekonomika bejn l-Unjoni Ewropea u l-Istati Membri tagħha, minn naħa l-waħda, u l-Istati FSE SADC, min-naħa l-oħra (ĠU L 250, 16.9.2016, p. 3).